**Līgums Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Deratizācijas un dezinsekcijas pakalpojuma nodrošināšana*

Rīgā, 2017.gada \_\_\_. \_\_\_\_\_\_\_\_\_\_\_

**VSIA „Paula Stradiņa klīniskā universitātes slimnīca”**, vienotais reģistrācijas Nr. 40003457109 (turpmāk – Pasūtītājs), kuru, saskaņā ar statūtiem pārstāv valdes locekle Arta Biruma un Elita Buša, no vienas puses, un

**SIA “T.T.R.”**, vienotais reģistrācijas Nr. 40103133509, (turpmāk – Izpildītājs**)**, kuru saskaņā ar statūtiem pārstāv valdes priekšsēdētājs Juris Trušelis, no otras puses,

katrs atsevišķi un abi kopā (turpmāk – Puses), pamatojoties uz iepirkuma *„Deratizācijas un dezinsekcijas pakalpojuma nodrošināšana”*, iepirkuma identifikācijas Nr. PSKUS 2016/267, turpmāk – Iepirkums, rezultātiem, noslēdz šo līgumu (turpmāk – Līgums):

**1. Līguma priekšmets**

Pasūtītājs uzdod, bet Izpildītājs apņemas veikt deratizācijas un dezinsekcijas darbus Pasūtītāja struktūrvienības ēkās un tam pieguļošajā teritorijā, ievērojot Latvijas Republikā spēkā esošajos normatīvajos aktos noteiktās prasības (turpmāk – Pakalpojumi), pēc Pasūtītāja pieprasījuma saskaņā ar Tehnisko specifikāciju – tehnisko piedāvājumu (Līguma 1.pielikums) un Finanšu piedāvājumu (Līguma 2.pielikums).

**2. Līguma summa un norēķinu kārtība**

* 1. Līguma summa bez pievienotās vērtības nodokļa (turpmāk – PVN) Līguma darbības laikā nevar pārsniegt **6 612,00 EUR** (seši tūkstoši seši simti divpadsmit *euro* un 00 centi) (turpmāk – Līguma summa). PVN tiek aprēķināts un maksāts papildus normatīvos aktos noteiktā apmērā un kārtībā.
	2. Līguma summā ir ietvertas visas izmaksas, kas saistītas ar Līguma priekšmetā minēto Pakalpojumu sniegšanu pilnā apjomā, t.sk., materiālu un izstrādājumu izmaksas, darbaspēka izmaksas, mehānismu un transporta izmaksas, darbu organizācijas izmaksas, apdrošināšanas izmaksas, nodokļi (izņemot PVN) un citas izmaksas saskaņā ar Līgumu, Tehnisko specifikāciju – tehnisko piedāvājumu (Līguma 1.pielikums) un Finanšu piedāvājumu (Līguma 2.pielikums), kas nepieciešamas Līguma saistību pilnīgai un kvalitatīvai izpildei.
	3. Par mēnesī faktiski saņemtajiem Pakalpojumiem Pasūtītājs maksā reizi mēnesī, pārskaitot naudu uz Izpildītāja norādīto bankas kontu 30 (trīsdesmit) kalendāro dienu laikā no Ikmēneša pieņemšanas – nodošanas akta par iepriekšējā mēnesī saņemtajiem Pakalpojumiem parakstīšanas un rēķina saņemšanas dienas.
	4. Izpildītājs sagatavo un līdz kārtējā mēneša 5.datumam iesniedz Pasūtītājam parakstīšanai Ikmēneša pieņemšanas – nodošanas aktu par iepriekšējā mēnesī faktiski sniegtiem Pakalpojumiem, tam pievienojot deratizācijas un dezinsekcijas karti par katru Objektu, kurā pabeigti pakalpojumi attiecīgā mēneša ietvaros. Pasūtītājs 5 (piecu) darbdienu laikā no atskaites par iepriekšējā mēnesī faktiski sniegtiem Pakalpojumiem saņemšanas dienas, to paraksta, ja tam nav pretenziju par saņemtajiem Pakalpojumiem un atskaiti, vai arī minētajā termiņā iesniedz Izpildītājam rakstisku pretenziju par Izpildītāja sniegtajiem Pakalpojumiem vai atskaiti. Izpildītājs par saviem līdzekļiem novērš Pasūtītāja norādītos trūkumus un nepilnības.
	5. Par samaksas dienu tiek uzskatīta tā diena, kad Pasūtītājs ir veicis pārskaitījumu uz Izpildītāja norādīto bankas norēķinu kontu.

**3. Pušu tiesības un pienākumi**

* 1. Izpildītāja pienākumi:
		1. 5 (piecu) darba dienu laikā no Līguma spēkā stāšanās dienas, iesniegt Pasūtītājam spēkā esošas Izpildītāja civiltiesiskās atbildības apdrošināšanas polises apliecinātu kopiju par Izpildītāja darbības vai bezdarbības rezultātā trešajām personām nodarīto zaudējumu atlīdzināšanu ar kopējo atbildības limitu ne mazāku kā EUR 50 000,00 un atbildības limitu par katru gadījumu ne mazāku kā EUR 15 000,00 un pašrisku ne lielāku kā EUR 100,00, un attiecīgās apdrošināšanas sabiedrības apliecinājumu, ka Izpildītājs ir apmaksājis attiecīgo polisi un ka polise ir spēkā esoša. Izpildītājs apņemas uzturēt spēkā visā Līguma darbības laikā šajā apakšpunktā iekļautajiem noteikumiem atbilstošu civiltiesiskās atbildības apdrošināšanas polisi un atbildības limitus;
		2. Pirms Līguma 3.1.1.apakšpunktā minētās apdrošināšanas polises parakstīšanas, attiecīgais apdrošināšanas līgums Izpildītājam rakstiski jāsaskaņo ar Pasūtītāju. Jebkādi grozījumi noslēgtajā apdrošināšanas līgumā iepriekš ir rakstveidā jāsaskaņo ar Pasūtītāju;
		3. saskaņā ar Pasūtītāja pilnvarotās personas Līguma 8.3.apakšpunktā noteiktajā kārtībā nosūtīto pieprasījumu, 1 (vienas) darba dienas laikā no pieprasījuma nosūtīšanas brīža ierasties pieprasījumā norādītajā Objektā un ar savām iekārtām un materiāliem uzsākt Pakalpojuma sniegšanu Pasūtītāja pieprasījumā norādītajā apjomā;
		4. sniedzot Pakalpojumus, darbus veikt pienācīgā kvalitātē, ievērojot Līguma un tā pielikumu noteikumus, darba aizsardzības, ugunsdrošības prasības, sanitāri tehniskos un apkārtējās vides aizsardzības noteikumus un Latvijas Republikā spēkā esošo normatīvo aktu prasības, kā arī Pakalpojumu sniegšanā izmantot tikai Latvijas Republikā sertificētus līdzekļus;
		5. sniegt Pakalpojumus, izmantojot savu personālu, transportu un aprīkojumu;
		6. Pakalpojumus sniegt, nodrošinot Objekta nomnieku un lietotāju funkcionālo darbību un paredzot darba organizācijas pasākumus atbilstoši spēkā esošajiem normatīvajiem aktiem;
		7. kompensēt Pasūtītājam, tā darbiniekiem vai Pasūtītāja nomniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Izpildītāja vai tā darbinieku puses.
	2. Izpildītāja tiesības:
		1. Izpildītājam ir tiesības saņemt samaksu par Pasūtītājam pilnībā, kvalitatīvi un atbilstoši Līgumam sniegtiem Pakalpojumiem, saskaņā ar Līgumu.
	3. Pasūtītāja pienākumi:
		1. sniegt Izpildītājam nepieciešamās un Pasūtītāja rīcībā esošās ziņas par Objektu, kas nepieciešamas Pakalpojumu kvalitatīvai sniegšanai;
		2. Pakalpojumu pieprasījumu nosūtīt Līguma 8.3.apakšpunktā noteiktajā kārtībā, tajā iekļaujot informāciju par Objektu (norādot adresi un platību u.c. Pakalpojuma sniegšanai būtisku informāciju), kurā nepieciešams sniegt Pakalpojumus;
		3. nodrošināt Izpildītāja darbinieku iekļūšanu Objektos Pakalpojumu sniegšanai;
		4. 5 (piecu) darba dienu laikā izskatīt Izpildītāja iesniegto Pakalpojumu Ikmēneša nodošanas - pieņemšanas aktu un parakstīt to vai arī minētajā termiņā sniegt Izpildītājam pamatotas pretenzijas par sniegtajiem Pakalpojumiem un/vai Ikmēneša nodošanas - pieņemšanas aktā norādīto;
		5. veikt samaksu, saskaņā ar Līgumu.
	4. Pasūtītāja tiesības:
		1. pieaicināt trešo personu Pakalpojumu sastāvā ietilpstošu darbu veikšanai, ja Izpildītājs neveic minētos darbus un/vai neievēro Pakalpojuma sniegšanai Līgumā noteiktos termiņus;
		2. Līguma darbības laikā vērsties pie Līguma 3.1.1.apakšpunktā minētās apdrošināšanas sabiedrības ar lūgumu sniegt ziņas par atlikušo Izpildītāja civiltiesiskās atbildības limitu un gadījumā, ja tas ir mazākas par Līguma 3.1.1.apakšpunktā noteikto, pieprasīt Izpildītājam limita atjaunošanu 5 (piecu) darba dienu laikā;
		3. Līguma darbības laikā pēc nepieciešamības palielināt vai samazināt Tehniskajā specifikācijā minēto Objektu sarakstu. Par izmaiņām Objektu skaitā Puses noslēdz attiecīgu vienošanos. Pakalpojumu maksa papildu Objektiem tiek aprēķināta, ņemot par pamatu Līguma 2.pielikumā noteiktās cenas.
1. **Pušu atbildība**
	1. Pusēm saskaņā ar Latvijas Republikas Civillikumu ir pienākums atlīdzināt otrai Pusei Pakalpojuma sniegšanas laikā nodarītos tiešos un netiešos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība, un nodarītajiem zaudējumiem. Ar Izpildītāja prettiesisko rīcību saprotama Līguma 3.1.4.apakšpunkta noteikumu neievērošana. Puses nav atbildīgas par nejaušu zaudējumu atlīdzināšanu.
	2. Ja Pasūtītājs konstatē, ka Līguma 3.1.1.apakšpunktā minētās polises termiņa beigšanās gadījumā, Izpildītājs nav noslēdzis jaunu apdrošināšanas līgumu, Pasūtītājam ir tiesības prasīt Izpildītājam līgumsodu 50,00 EUR (piecdesmit *euro* un 00 centi) apmērā par katru dienu līdz minētā trūkuma novēršanai, sākot ar dienu, kad beidzies minētās apdrošināšanas polises termiņš, bet ne vairāk kā 10% (desmit procenti) no Līguma kopējās summas.
	3. Ja Pasūtītājs konstatē, ka Izpildītājs nav atjaunojis civiltiesiskās atbildības limitu Līguma 3.1.1.apakšpunktā noteiktajā apmērā Līguma 3.4.2.apakšpunktā noteiktajā kārtībā, Pasūtītājam ir tiesības prasīt Izpildītājam līgumsodu 50,00 EUR (piecdesmit *euro* un 00 centi) apmērā par katru dienu līdz minētā trūkuma novēršanai, sākot ar dienu, kad Pasūtītājs minēto trūkumu ir konstatējis, bet ne vairāk kā 10% (desmit procenti) no Līguma kopējās summas.
	4. Par Līguma 5.1.apakšpunktā minētās informācijas izpaušanu, ja to izdarījis Izpildītājs, tā speciālisti, vai tā piesaistītie apakšuzņēmēji vai to personāls, Pasūtītājs ir tiesīgs prasīt Izpildītājam līgumsodu 2000,00 EUR (divi tūkstoši *euro* un 00 centi) apmērā par katru gadījumu.
	5. Ja Izpildītājs neievēro Līguma 3.1.3.apakšpunktā minēto Pakalpojumu sniegšanas uzsākšanas termiņu no Pasūtītāja pieprasījuma nosūtīšanas dienas vai pretenzijā norādīto Pakalpojumu trūkumu novēršanas termiņu, Pasūtītājam ir tiesības prasīt Izpildītājam līgumsodu 20,00 EUR (divdesmit *euro* un 00 centi) apmērā par katru dienu līdz Pakalpojuma izpildei vai minētā trūkuma novēršanai, bet ne vairāk kā 10% (desmit procenti) no Līguma kopējās summas.
	6. Par Līguma 2.5.apakšpunktā noteiktā samaksas termiņa nokavējumu Izpildītājs ir tiesīgs prasīt no Pasūtītāja līgumsodu 0,1% (procenta desmitās daļas) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no pamatparāda.
	7. Līgumsoda samaksa neatbrīvo Pusi no pārējo Līguma saistību izpildes.
	8. Izpildītājs par savu apakšuzņēmēju un tā personāla rīcību Līguma ietvaros atbild kā par savu.
2. **Konfidencialitāte**
	1. Izpildītājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, Pasūtītāja nomniekiem un Objektu, kā arī jebkuriem Objektos esošiem dokumentiem un materiāliem jebkādā formā, ar kuriem Izpildītāja darbiniekiem ir iespēja apzināti vai neapzināti iepazīties Pakalpojuma sniegšanas procesā. Visa informācija, ko Pasūtītājs sniedz Izpildītājam Līguma izpildes laikā tiek uzskatīta par konfidenciālu un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
	2. Līguma 5.1.apakšpunktā minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pasūtītāja, Pasūtītāja nomnieka administrācijas un grāmatvedības sagatavotos publiska rakstura pārskatos un atskaitēs u.tml.).
	3. Puses ar Līguma 5.1.apakšpunktā minētās informācijas prettiesisku izpaušanu Līguma ietvaros saprot – tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar konfidenciālo informāciju.
3. **Līguma spēkā stāšanās un spēkā esamība**
	1. Līgums stājas spēkā pēc tā parakstīšanas ar tā reģistrācijas dienu Pasūtītāja lietvedībā un ir spēkā līdz Pušu saistību pilnīgai izpildei.
	2. Izpildītājs sniedz Pasūtītājam Pakalpojumus līdz ir pagājuši 24 (divdesmit četri) mēneši no Līguma spēkā stāšanās vai līdz brīdim, kad ir izlietota Līguma 2.1.punktā minētā Līguma summa, saņemot Pakalpojumus Līgumā noteiktā kārtībā (atkarībā no tā, kurš no nosacījumiem iestājas pirmais). Gadījumā, ja Līguma izpildes termiņš beidzas ātrāk, nekā Līguma 2.1.punktā minētā Līguma summa, Puses var rakstveidā vienoties par Līguma termiņa pagarinājumu līdz Līguma 2.1.punktā minētās Līguma summas izsmelšanai.
	3. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
	4. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) darba dienas iepriekš un neatlīdzinot tādējādi radušos zaudējumus, ja:
		1. Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
		2. Pasūtītājs ir iesniedzis Izpildītājam pretenziju saskaņā ar kādu no Līguma 4.punkta apakšpunktiem un ir konstatējis atkārtotu Līguma noteikumu pārkāpumu, par ko Pasūtītājam ir tiesības pieprasīt līgumsoda samaksu.
	5. Pasūtītājam ir tiesības nekavējoties vienpusēji izbeigt Līgumu bez jebkāda zaudējumu atlīdzības pienākuma, ja:
		1. Izpildītājs nav iesniedzis Pasūtītājam 3.1.1.apakšpunktā noteikto dokumentu;
		2. Pasūtītājs konstatē, ka Līguma 3.4.2.apakšpunktā noteiktajā gadījumā Izpildītājs nav atjaunojis civiltiesiskās atbildības limitu Līguma 3.1.1.apakšpunktā noteiktajā apmērā. Šādā gadījumā Pasūtītājs nepiemēro Līguma 4.3.apakšpunktā noteikto līgumsodu.
	6. Ja Pasūtītājam ir zudusi nepieciešamība saņemt Pakalpojumus no Izpildītāja, Pasūtītājs ir tiesīgs vienpusēji izbeigt Līgumu informējot Izpildītāju rakstiski vismaz vienu mēnesi iepriekš.
	7. Izpildītājam ir tiesības vienpusēji izbeigt Līgumu bez jebkāda zaudējumu atlīdzības pienākuma, ja Pasūtītājs savas darbības vai bezdarbības dēļ kavē Līguma 2.3.apakšpunktā noteikto samaksas termiņu ilgāk par 30 (trīsdesmit) kalendārām dienām un minēto trūkumu nenovērš 10 (desmit) darba dienu laikā pēc Izpildītāja rakstveida brīdinājuma nosūtīšanas dienas Pasūtītājam.
4. **Nepārvarama vara**
	1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības rezultātā un, kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā. Lai attiecīgā Puse tiktu atbrīvota no minētās Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma izpildes šķēršļus. Šādi nepārvaramas varas apstākļi ietver šādas ārkārtas situācijas vai notikumus: dabas katastrofas, ugunsnelaime, plūdi, citas stihiskas nelaimes, sabiedriskie nemieri, bankroti, karš un kara darbība.
	2. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 5 (piecas) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu.
	3. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem, katrai Pusei ir tiesības izbeigt Līgumu, sakarā ar tā izpildīšanas neiespējamību, par to rakstveidā brīdinot otru Pusi vismaz 15 (piecpadsmit) dienas iepriekš.
	4. Par nepārvaramu varu netiek uzskatīti Pakalpojuma sniedzēja iekārtu vai materiālu defekti, vai to piegādes kavējumi (ja vien minētās problēmas tieši neizriet no nepārvaramās varas), darba strīdi vai streiki.
5. **Citi noteikumi**
	1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. no Pasūtītāja puses – […] (tālr.: […], e-pasts: […]);
		2. no Izpildītāja puses – […] (tālr.: […], e-pasts: […]).
	2. Pilnvarotās personas ir tiesīgas nosūtīt pieprasījumus, pretenzijas par Pakalpojuma kvalitāti, parakstīt Ikmēneša nodošanas - pieņemšanas aktus, kā arī risināt citus jautājumus, kas saistīti ar Līguma izpildi.
	3. Pieprasījumus, pretenzijas par Pakalpojuma kvalitāti u.c. Pasūtītāja pilnvarotā persona nosūta Izpildītāja pilnvarotai personai pa e-pastu. Analoģiski rīkojas arī Izpildītāja pilnvarotā persona, sūtot ziņojumus Pasūtītāja pilnvarotajai personai. Pieprasījuma, pretenzijas, paziņojuma nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu, kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī Pakalpojuma nesniegšanu.
	4. Kādam no Līguma noteikumiem zaudējot spēku Latvijas Republikā spēkā esošo normatīvo aktu grozījumu gadījumā, Līgums nezaudē spēku tā pārejos punktos un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	5. Ja kādai no Pusēm tiek būtiski mainīts juridiskais statuss, Līgumā noteiktās Pušu pilnvarotas personas, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem.
	6. Izpildītājs ir tiesīgs bez saskaņošanas ar Pasūtītāju veikt papildu apakšuzņēmēju iesaistīšanu Līguma izpildē.
	7. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos 1 (vienu) mēnesi iepriekš.
	8. Par Līguma grozījumiem un papildinājumiem, izņemot Līguma 8.5.apakšpunktā noteiktos gadījumus, Puses vienojas rakstiski. Rakstiskās vienošanās kļūst par Līguma neatņemamu sastāvdaļu.
	9. Neviena no Pusēm nedrīkst nodot savas tiesības, kas saistītas ar Līgumu trešajai personai bez otras Puses rakstiskas piekrišanas.
	10. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos paredzētajā kārtībā.
	11. Līgums sastādīts latviešu valodā 2 (divos) identiskos eksemplāros uz 10 (desmit) lapām, no kuriem 1 (viens) eksemplārs glabājas pie Pasūtītāja, bet otrs – pie Izpildītāja. Abiem Līguma eksemplāriem ir vienāds juridiskais spēks.
	12. Līgumam parakstīšanas brīdī tiek pievienoti šādi pielikumi, kas uzskatāmi par tā neatņemamu sastāvdaļu:
		1. 1.pielikums – Tehniskā specifikācija – tehniskais piedāvājums uz 3 (trim) lapām ;
		2. 2.pielikums – Finanšu piedāvājums uz 1 (vienas) lapas.
6. **Pušu rekvizīti un paraksti**

|  |  |
| --- | --- |
| **Pasūtītājs:** | **Izpildītājs:** |
| **Valsts sabiedrība ar ierobežotu atbildību** **„Paula Stradiņa klīniskā universitātes slimnīca”**adrese: Pilsoņu iela 13, Rīga, LV-1002Reģ. Nr. 40003457109AS „Swedbank” kods: HABALV22konts: LV74HABA0551027673367 | **Sabiedrība ar ierobežotu atbildību****“T.T.R.”**adrese: Jelgavas ceļš 7, Tīraine, Mārupes nov., LV-2167Reģ. Nr. 40103133509[…]Kods: […]Konts: […] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_/A.Biruma/\_\_\_\_\_\_\_\_\_\_\_\_\_\_\_\_\_\_\_\_\_\_\_/E.Buša/ | \_\_\_\_\_\_\_\_\_\_\_\_\_\_\_\_\_\_\_\_\_\_\_/J.Trušelis/ |

1.pielikums

2017.gada \_\_.\_\_\_\_\_\_\_\_\_\_\_\_\_

Līgumam Nr. \_\_\_\_\_\_\_\_\_\_\_\_\_\_\_\_\_\_\_

**TEHNISKĀ SPECIFIKĀCIJA –**

**PRETENDENTA TEHNISKAIS PIEDĀVĀJUMS**

**„Deratizācijas un dezinsekcijas pakalpojuma nodrošināšana”**

(identifikācijas Nr. PSKUS 2016/267)

1. **Pasūtītājs** – VSIA “Paula Stradiņa klīniskā universitātes slimnīca”, Pilsoņu iela 13, Rīga;
2. **Pakalpojuma priekšmets** – veikt deratizācijas un dezinsekcijas darbus 4.punktā minētajos objektos pēc Pasūtītāja pieteikuma un Pasūtītāja norādītajā platībā.
3. **Prasības materiāliem, izstrādājumiem un aprīkojumam** – deratizācijas un dezinsekcijas darbu veikšana saskaņā ar Latvijas Republikā spēkā esošajiem normatīvajiem aktiem, tajā skaitā atbilstoši 2010.gada 6.jūlija Ministru kabineta noteikumu Nr.618 „Dezinfekcijas, dezinsekcijas un deratizācijas noteikumi” prasībām.
4. **Objektu saraksts:**

|  |  |  |
| --- | --- | --- |
| Nr. | Ēka/ teritorija | Platība, m2 |
| 1 | Pilsoņu iela 13, Rīga Korpuss Nr. 2 | 53.70 |
| 2 | Pilsoņu iela 13, Rīga Korpuss Nr. 3 | 487.70 |
| 3 | Pilsoņu iela 13, Rīga Korpuss Nr. 4 | 574.50 |
| 4 | Pilsoņu iela 13, Rīga Korpuss Nr. 5 | 359.60 |
| 5 | Pilsoņu iela 13, Rīga Korpuss Nr. 6 | 320.10 |
| 6 | Pilsoņu iela 13, Rīga Korpuss Nr. 7 | 508.80 |
| 7 | Pilsoņu iela 13, Rīga Korpuss Nr. 8 | 837.50 |
| 8 | Pilsoņu iela 13, Rīga Korpuss Nr. 9 | 1886.50 |
| 9 | Pilsoņu iela 13, Rīga Korpuss Nr. 10 | 1053.70 |
| 10 | Pilsoņu iela 13, Rīga Korpuss Nr. 11 | 1071.70 |
| 11 | Pilsoņu iela 13, Rīga Korpuss Nr. 12 | 784.60 |
| 12 | Pilsoņu iela 13, Rīga Korpuss Nr. 13 | 449.90 |
| 13 | Pilsoņu iela 13, Rīga Korpuss Nr. 15 | 10194.20 |
| 14 | Pilsoņu iela 13, Rīga Korpuss Nr. 18 | 789.90 |
| 15 | Pilsoņu iela 13, Rīga Korpuss Nr. 21 | 5782.20 |
| 16 | Pilsoņu iela 13, Rīga Korpuss Nr. 23 | 3192.50 |
| 17 | Pilsoņu iela 13, Rīga Korpuss Nr. 24 | 3135.70 |
| 18 | Pilsoņu iela 13, Rīga Korpuss Nr. 25 | 4308.60 |
| 19 | Pilsoņu iela 13, Rīga Korpuss Nr. 27 | 58.20 |
| 20 | Pilsoņu iela 13, Rīga Korpuss Nr. 32 | 19091.80 |
| 21 | Pilsoņu iela 13, Rīga Korpuss Nr. 33 | 4012.80 |
| 22 | Pilsoņu iela 13, Rīga Korpuss Nr. 34 | 726.50 |
| 23 | Pilsoņu iela 13, Rīga Korpuss Nr. 37 | 945.00 |
| 24 | Pilsoņu iela 13, Rīga Korpuss Nr. 38 | 1235.30 |
| 25 | Pilsoņu iela 13, Rīga Korpuss Nr. 39 | 264.50 |
| 26 | Pilsoņu iela 13, Rīga Korpuss Nr. 40 | 256.10 |
| 27 | Pilsoņu iela 13, Rīga Korpuss Nr. 108 | 3147.50 |
| 28 | Pilsoņu iela 13, Rīga Korpuss Nr. 109 (24A) | 948.40 |
| 29. | Pilsoņu iela 13, Rīga Korpuss A | 30 400.00 |
| **Kopā telpas** | **96877.50** |
| 30. | Pilsoņu iela 13, visa teritorija | 158 202.00 |
| **Kopā teritorija** | **158 202.00** |

1. **Prasības deratizācijai (grauzēju iznīcināšana):**
	1. Deratizācijas darbi tiek veikti 2 (divas) reizes mēnesī, objektu sarakstā norādītajā platībā.
	2. Pasūtītājam ir tiesības saņemt papildus pakalpojumu pēc nepieciešamības (pasūtītāja pieprasījums), atbilstoši cenrādim par 1 m2.
	3. Objektā pēc nepieciešamības tiek uzstādītas grauzēju ēsmu stacijas vai kārbiņas ar preparātu. Ēsmu stacija pēc nepieciešamības tiek piestiprināta. Uz grauzēju ēsmu stacijas vai uz kārbiņas ir brīdinājuma informācija par preparātu, drošības frāzes un kontaktinformācija. Rodenticīds tiek izvēlēts tā, lai varētu noteikt grauzēju esamību katrā kontroles punktā. Nepieciešamības gadījumā izmantot pastas un bloku veida indes. Atsevišķos gadījumos var tikt izmantoti mehāniskie grauzēju slazdi.
	4. Grauzēju kontroles punktu skaits ir jānosaka tik liels, lai tiktu maksimāli kontrolētas visas grauzēju pārvietošanās, barošanās un uzturēšanās vietas.
	5. Pēc veiktās deratizācijas Pretendentam jānodrošina pasākumu dokumentēšana objekta deratizācijas un dezinsekcijas žurnālā, kas tiek sastādīts divos eksemplāros, no kuriem viens glabājas pie Pretendenta, bet otrs pie Pasūtītāja (objektā).
	6. Veicot deratizācijas darbus, izmanto līdzekļus pret grauzējiem - rodenticīdus un citus biocīdus, kuru lietošana atļauta saskaņā ar normatīvajiem aktiem par darbībām ar biocīdiem, atbilstoši to lietošanas instrukcijai, kā arī, ievērojot biocīda drošības datu lapā norādīto informāciju. Deratizācijas darbus veic tā, lai izvairītos no kaitējuma un neērtību radīšanas personām vai kaitējuma radīšanas videi.
	7. Deratizācijas darbus objektā veic darbinieks, kuram ir atbilstoša izglītība.
	8. Objektos nosaka grauzēju mitināšanās, barošanās un pārvietošanās vietas, izvērtē un izvēlas atbilstošas metodes un līdzekļus to iznīcināšanai, kā arī sniedz Pasūtītājam (apstrādājamā objektā atbildīgajai personai) rekomendācijas par aizsardzību no grauzējiem. Aizliegts izmantot grauzēju atbaidīšanas metodes.
	9. Visiem izmantojamiem preparātiem ir jābūt reģistrētiem atbilstoši Latvijas Republikas normatīvajiem aktiem. Katram preparātam jābūt piešķirtam valsts biocīdu inventarizācijas numuram, kas apliecina to likumisko izmantošanu visā Eiropas Savienības teritorijā.
2. **Prasības dezinsekcijai** (**gan rāpojošo (skudru, blakšu, blusu, prusaku (tarakānu) u.c.), gan lidojošo (kožu u.c.) insektu iznīcināšana):**
	1. Dezinsekcijas darbi tiek veikti 1 (vienu) reizi mēnesī, objektu sarakstā norādītajā platībā, saskaņā ar Pasūtītāja norādījumiem.
	2. Pasūtītājam ir tiesības saņemt papildus pakalpojumu pēc nepieciešamības (pasūtītāja pieprasījums), atbilstoši cenrādim par 1 m2.
	3. Pēc veiktās dezinsekcijas, Pretendentam jānodrošina pasākumu dokumentēšana objekta deratizācijas un dezinsekcijas žurnālā, kas tiek sastādīts divos eksemplāros, no kuriem viens glabājas pie Pretendenta, bet otrs pie Pasūtītāja (objektā).
	4. Veicot dezinsekcijas darbus, izmanto līdzekļus pret kaitēkļiem insekticīdus un citus biocīdus, kuru lietošana atļauta saskaņā ar normatīvajiem aktiem par darbībām ar biocīdiem, atbilstoši to lietošanas instrukcijai, kā arī ievērojot biocīda drošības datu lapā norādīto informāciju.
	5. Dezinsekcijas darbus veic tā, lai izvairītos no kaitējuma un neērtību radīšanas personām vai kaitējuma radīšanas videi.
	6. Dezinsekcijas darbus objektā veic darbinieks, kuram ir atbilstoša izglītība.
	7. Objektos nosaka kaitīgo insektu mitināšanās, barošanās un pārvietošanās vietas, izvērtē un izvēlas atbilstošas metodes un līdzekļus to iznīcināšanai, kā arī sniedz Pasūtītājam(apstrādājamā objektā atbildīgajai personai) rekomendācijas par aizsardzību no insektiem. Aizliegts izmantot insektu atbaidīšanas metodes.
	8. Veikto dezinsekcijas darbu garantija – 20 dienas.
	9. Dezinsekcijas metodi noteikt atbilstoši insektu veidam, telpas konfigurācijas un preparāta pielietojumam.
	10. Visiem izmantojamiem preparātiem ir jābūt reģistrētiem atbilstoši Latvijas Republikas normatīvajiem aktiem. Katram preparātam jābūt piešķirtam valsts biocīdu inventarizācijas numuram, kas apliecina to likumisko izmantošanu visā Eiropas Savienības teritorijā

SIA “T.T.R.”

valdes priekšsēdētājs J.Trušelis \_\_\_\_\_\_\_\_\_\_\_\_\_\_\_\_\_\_\_\_

2.pielikums

2017.gada \_\_.\_\_\_\_\_\_\_\_\_\_\_\_\_

Līgumam Nr. \_\_\_\_\_\_\_\_\_\_\_\_\_\_\_\_\_\_\_

**FINANŠU PIEDĀVĀJUMS**

**iepirkumam „Deratizācijas un dezinsekcijas pakalpojuma nodrošināšana”**

(identifikācijas Nr. PSKUS 2016/267)

**Pretendents, SIA “T.T.R.”**, reģ. Nr. 40103133509,

piedāvā sniegt deratizācijas un dezinsekcijas pakalpojumus, saskaņā ar iepirkuma Nolikuma noteikumiem:

|  |  |  |
| --- | --- | --- |
| N.p.k. | Nosaukums un platība | Cena EUR/m²bez PVN(par vienu reizi) |
| **1.** | **Deratizācija** |  |
| 1.1. | Līdz 100 m² (EUR/m²) | […] |
| 1.2. | No 101 m² līdz 300 m² (EUR/m²) | […] |
| 1.3. | No 301 m² līdz 500 m² (EUR/m²) | […] |
| 1.4. | Virs 500 m² (EUR/m²) | […] |
| **Kopā vidējā cena ((1.1.+1.2.+1.3.+1.4.):4)** | **[…]** |
| **2.** | **Dezinsekcija**  |  |
| 2.1. | Līdz 100 m² (EUR/m²) | […] |
| 2.2. | No 101 m² līdz 300 m² (EUR/m²) | […] |
| 2.3. | No 301 m² līdz 500 m² (EUR/m²) | […] |
| 2.4. | Virs 500 m² (EUR/m²) | […] |
| **Kopā vidējā cena ((2.1.+2.2.+2.3.+2.4.):4)** | **[…]** |
| **Kopā vērtējamā cena (1.+2.)** | **0.07** |

Ar šo apliecinu, ka šajā finanšu piedāvājumā ir ietvertas visas izmaksas, kas saistītas ar tehniskajā specifikācijā noteikto darbu izpildi, izmantojamā inventāra amortizāciju, materiālu izmaksām, tehnikas ekspluatācijas un transporta izdevumiem, materiālu piegādi, apdrošināšanu, nodokļiem un nodevām, kā arī nepieciešamo atļauju saņemšanu no trešajām personām u.c. maksājumi, kas nepieciešami darbu pilnīgai un kvalitatīvai izpildei.

SIA “T.T.R.”

valdes priekšsēdētājs J.Trušelis \_\_\_\_\_\_\_\_\_\_\_\_\_\_\_\_\_\_\_\_